আরবি ভাষা
আরবি লিপি ডান থেকে বাম দিকে লেখা হয়। ২৯টি বর্ণ বা হরফের এই লিপিতে কেবল ব্যঞ্জন ও দীর্ঘ স্বরধ্বনি নির্দেশ করা হয়। আরবিতে বড় হাতের ও ছোট হাতের অক্ষর বলে কিছু নেই। আরবি লিপি এক অক্ষরের সাথে আরেক অক্ষর পেঁচিয়ে লেখা হয়। প্রতিটি বর্ণের একাধিক রূপ আছে, যে রূপগুলি বর্ণটি শব্দের শুরুতে, মাঝে, শেষে নাকি আলাদাভাবে অবস্থিত, তার উপর নির্ভর করে। কতগুলি বর্ণ একই মূল রূপের উপর ভিত্তি করে লেখা হয় এবং বিন্দুর সংখ্যা দিয়ে একে অপরের থেকে পৃথক করা হয়।
ব্রাহ্মী লিপি
এফ রেমন্ড অলচিন সহ কিছু গবেষকদের মতে ব্রাহ্মী লিপি সিন্ধু সভ্যতার লিপি। এই লিপির সাথে আরামাইক তথা সেমেটিকের কোনো সম্পর্ক নেই। কারণ ব্রাহ্মী লিপির সজ্জা ও উচ্চারণ সেমেটিক লিপির সাথে মিলে না। ব্রাহ্মী অ ও সেমেটিক আলেফের উচ্চারণে বিস্তর তফাৎ আছে। লিপির আকারেও যথেষ্ট তফাৎ বিদ্যমান।